**HANKESUUNNITELMA**

**Koordinaatiohanke: DINO – Demokratia- ja ihmisoikeuskasvatuksen kehittäminen sekä nuorten osallisuuden edistäminen**

1. **Tausta ja tavoitteet**

Valtioneuvosto on linjannut vuosille 2017-2019 laadituissa demokratiapoliittisessa toimintaohjelmassa (DPT), kansallisessa perus- ja ihmisoikeustoimintaohjelmassa (PIO) sekä valtakunnallisessa nuorisotyön ja -politiikan ohjelmassa (VANUPO) toimenpiteitä nuorten osallisuuden edistämiseksi sekä demokratia- ja ihmisoikeuskasvatuksen kehittämiseksi osana uusien opetussuunnitelman perusteiden toimeenpanoa.

Linjatut toimenpiteet (suluissa ohjelma, toimenpiteen numero ja vastuutahot):

* Kootaan nykyiset demokra­tia- ja ihmisoikeuskasvatukseen liittyvät materiaalit ja sähköiset osallistumiskanavat esim. Edu.fi-sivustolle (PIO 1.2.2, DPT 6.1.1, OKM, OM, OPH);
* Viestitään ja mark­kinoidaan aineistoja opettajille, jotta heillä olisi paremmat välineet toteuttaa uusissa opetussuunnitelmissa demokratiakasvatuksesta linjattuja tavoitteita (DPT 6.1.1, OKM, OM, OPH);
* Opetushenkilöstölle tarjotaan täydennyskoulutusta, jolla annetaan konkreettisia työkaluja monimuotoisessa työympäristössä toimimiseen, vaikeiden keskusteluiden käymiseen sekä jokaisen nuoren kohtaamiseen (PIO 1.2.1, OKM, OPH, Avit);
* Otetaan käyttöön toiminnallisia malleja, kuten koululaisvaalit, järjestövierailut ja erilaiset teemapäivät, joita voidaan hyödyntää kouluissa ja oppilaitoksissa (DPT 6.1.1, OKM, OM, OPH);
* Kartoitetaan ja tehdään kokeilu siitä, miten koulujen ja järjestöjen yhteistyötä kansalaistoimin­nan ja vapaaehtoistoiminnan opettamiseen ja kannustamiseen voitaisiin vah­vistaa (PIO 1.2.3, DPT 6.1.1, OKM, OM, OPH); kannustetaan yhteistyöhön opetustoimen ja kansalaisjärjestöjen, mukaan lukien poliittisten nuorisojärjestöjen, välillä (VANUPO 3.3, OKM, OM, OPH);
* Kartoitetaan, miten Nuortenideat.fi-palvelu voidaan ottaa käyttöön opetuksessa ja oppilaskuntatoiminnassa sekä kokeillaan sähköisten demokratiapalveluiden käyttöönottoa opetukses­sa ja oppilaskuntatoiminnassa. Kartoituksen ja kokeilujen pohjalta luodaan malli kouluille (PIO 1.2.3, DPT 6.1.1, OKM, OM, OPH);
* Lisätään tietoisuutta nuorten yhdenvertaisista osallistumis- ja vaikuttamismahdollisuuksista sekä niiden toimeenpanosta (VANUPO 3.1, OM);
* Vahvistetaan nuorten yhdenvertaiseen osallisuuteen liittyvää toimintaa (VANUPO 3.1, OKM);
* Hankitaan tutkimusten ja selvitysten avulla ajankohtaista tietoa siitä, millaiset vaikuttamiskeinot ovat nuorten itsensä mielestä kiinnostavimpia ja tuloksellisimpia. (VANUPO 3.1, OKM);
* Parannetaan viranomaisten osaamista nuorten kuulemisessa (ml. säädöstausta, kuulemisen menetelmät, digitaalisuus ja sähköisten demokratiapalvelujen käyttö sekä kehittäminen) (VANUPO 3.2, OM).

Koordinaatiohankkeen tavoitteena on koota yhteen ja koordinoida valtioneuvoston linjaamia toimenpiteitä demokratia- ja ihmisoikeuskasvatuksen kehittämiseksi ja nuorten osallisuuden edistämiseksi. Tavoitteena on edistää eri hankeosioiden välistä tiedonkulkua ja toimijoiden verkostoitumista sekä seurata toimenpiteiden toteutusta ja raportoida niiden etenemisestä valtioneuvoston tasolla. Koordinaatiohankkeeseen sisältyvien hankeosioiden tarkemmat tavoitteet kuvataan tämän suunnitelman kohdassa 2.

1. **Hankkeen toteutus**

Koordinaatiohanke on jaettu seitsemään osioon:

1. Opettajankoulutuksen ja oppimateriaalien kehittäminen,
2. Nuorten yhdenvertaiseen osallisuuteen liittyvän toiminnan vahvistaminen,
3. Nuorten osallisuuden edistämiseen liittyvät kokeilut ja mallinnukset,
4. Viranomaisten tietoisuuden lisääminen,
5. Tutkimukset ja selvitykset,
6. Nuorten kuuleminen, ja
7. Demokratiapalkinto 2018.

Seuraavassa esitetään suunnitelma eri hankeosioiden toteuttamiseksi (tavoitteet, toimenpiteet, aikataulu, vastuutahot, kustannukset ja rahoitus). Kunkin hankeosion suunnitelmia tarkennetaan koordinaatiohankkeen asettamisen jälkeen.

Hankkeen toteutuksessa huomioidaan mahdollisuuksien mukaan eri kieliryhmien tarpeet. Materiaalit tuotetaan ja hankkeesta viestitään suomeksi ja ruotsiksi sekä tarpeen mukaan saamen kielillä ja Suomessa käytettävillä viittomakielillä (suomalainen ja suomenruotsalainen).

* 1. **Opettajankoulutuksen ja oppimateriaalien kehittäminen**

## Tavoitteet

Tavoitteena on

1. tuoda demokratia- ja ihmisoikeuskasvatus nykyistä näkyvämmäksi ja laajemmaksi osaksi opettajankoulutusta. Tämä toteutetaan pilotoimalla yhtenäistetty opettajien demokratia- ja ihmisoikeuskasvatuksen opintokokonaisuus, jonka pohjalta voidaan tukea yliopistojen opetussuunnitelmatyötä sekä mahdollistaa yliopistojen rajat ylittävän opintokokonaisuuden luominen. Pilotointi luo perustan verkko-kurssin tai yhteisen sivuaineen toteuttamiselle.
2. kerätä yhteen nykyiset demokratia- ja ihmisoikeuskasvatukseen liittyvät materiaalit ja sähköiset osallistumiskanavat sekä viestiä ja markkinoida aineistoja opettajille, jotta heillä olisi paremmat välineet toteuttaa uusissa opetussuunnitelmissa demokratiakasvatuksesta linjattuja tavoitteita.
3. tarjota opetushenkilöstölle täydennyskoulu­tusta, jolla annetaan konkreettisia työkaluja monimuotoisessa työympäristössä toimimiseen, vaikeiden keskusteluiden käymiseen sekä jokaisen nuoren koh­taamiseen. Täydennyskoulutuksen avulla tavoitteena on vahvistaa opetushenkilöstön osaamista puuttua muun muassa vihapuhee­seen tai rasistiseen käytökseen ja seksuaaliseen häirintään sekä tunnistaa vä­kivaltaiseen radikalisoitumiseen liittyviä prosesseja ja signaaleja. Tavoitteena on varmistaa, että lasten ja nuorten parissa työskentelevillä on valmiudet toimia työssään siten, että demokraattiset arvot, tietoisuus perus- ja ihmisoikeuksista ja osallisuuden tunne lapsilla ja nuorilla vahvistuvat.

## Toimenpiteet

1. Kehitetään ja pilotoidaan demokratia- ja ihmisoikeuskasvatuksen opintokokonaisuus osaksi opettajankoulutusta.
   1. Pilottikurssi toteutetaan Helsingin yliopiston opettajankoulutuslaitoksessa ja Helsingin yliopisto tarjoaa paikan kurssille.
   2. Pilotti suunnitellaan olemassa olevan materiaalin ja yhteistyöverkoston avulla. Toimijoille järjestetään verkkokysely alku- ja materiaalikartoituksen tekemiseen.
   3. Pilotin pohjalta materiaali kootaan yhteiselle alustalle tai verkkokurssimuotoon, jonka yliopistojen rajat ylittävää suoritusmahdollisuutta kehitetään.
   4. Kurssin perusteista kootaan raportti yhdistettynä perusteltuihin opintosisältöihin, jotta yliopistojen opetussuunnitelmatyön tueksi voidaan tarjota opettajille kohdennettua demokratia- ja ihmisoikeuskasvatusta.
   5. [Mahdollinen jatko-osa: Prosessista ja sisällöistä kirjoitetaan myös englanniksi artikkeli koulutusviennin edistämiseksi.]
2. Kootaan yhteen demokratia- ja ihmisoikeuskasvatukseen liittyvät materiaalit ja sähköiset osallistumiskanavat ja viestitään aineistoista opettajille
   1. Opetushallitus on koonnut demokratia-ja ihmisoikeuskasvatuksen aineistoja, hyviä käytänteitä ja linkkejä edu.fi-sivuille;
   2. Tehdään kartoitus muista olemassa olevista verkkomateriaaleista ja täydennetään tarvittaessa edu.fi-sivuston materiaaleja;
      * lähetetään kartoitus toimijoille kommentoitavaksi ja täydennettäväksi;
      * järjestetään työpaja/verkostotapaaminen/verkkokysely tms., jonka perusteella valitaan/priorisoidaan materiaalit ja tunnistetaan mahdolliset lisämateriaalitarpeet;
      * [tuotetaan lisämateriaalit].
   3. viestitään materiaaleista ja sähköisistä osallistumiskanavista (erityisesti Nuortenideat.fi) opettajille. Viestintä suunnitellaan ja toteutetaan mahdollisuuksien mukaan yhteistyössä Osaamiskeskus Koordinaatin kanssa (ks. myös kohta 2.3).
3. Tarjotaan opetushenkilöstölle täydennyskoulutusta demokratia- ja ihmisoikeuskasvatuksesta
   1. Opetushallitus järjestää vuosina 2017-2018 useita opettajille ja muulle oppilaitosten henkilökunnalle suunnattuja koulutus- ja muita tilaisuuksia, joilla pyritään lisäämään tietoisuutta sekä vahvistamaan osaamista ristiriitaa herättävien aiheiden esille nostamisessa ja keskustelujen käymisessä väkivaltaiseen radikalisoitumiseen sekä vihapuheeseen tai rasistiseen käytökseen liittyen.
   2. Opetushallitus on myöntänyt Helsingin yliopiston täydennyskoulutusyksikölle erillistä valtionavustusta laajan koulutuksen toteuttamiseen vuosina 2017-2018.
   3. Opetushallitus osallistuu omalla osuudellaan Ihmisoikeuskeskuksen, yhteistyössä AVI:en kanssa, järjestämälle koulutuskiertueelle vuonna 2018 usealla Suomen paikkakunnalla.
   4. Demokratia- ja ihmisoikeuskasvatuksen teemoja on myös painopisteinä Opetushallituksen hallinnoimissa, erillisellä valtionavustuksella toteutettavien, opettajien täydennyskoulutushankkeissa vuonna 2018. Päätökset rahoitettavista täydennyskoulutushankkeista tehdään kevään 2018 aikana.

## Aikataulu

Opettajankoulutusta koskeva pilottihanke ja verkkomateriaalien kartoitus toteutetaan aikavälillä 1.8.2018 – 31.7.2019 [+ mahdollinen jatko-osa koulutusviennin raportointiosuuteen]. Opettajien täydennyskoulutusta koskevien toimenpiteiden toteutusta jatketaan vuonna 2018. Materiaalien levitystä opetustoimelle jatketaan vuonna 2020 esim. Educa messuilla 2020.

## Vastuutahot

Opettajankoulutusta ja verkkomateriaalien kartoitusta koskevan pilottihankkeen suunnittelusta ja hallinnoinnista vastaa Ihmisoikeuskeskus ja käytännön toteutuksesta Helsingin yliopiston kasvatustieteiden osaston opettajankoulutuslaitos, UNESCO-professori Arto Kallioniemi. Ihmisoikeuskeskus asettaa hankkeelle ohjausryhmän.

Opetushenkilöstön täydennyskoulutusta koskevista toimenpiteistä vastaa Opetushallitus.

## Kustannukset ja rahoitus

Pilottihankkeen arvioidut kustannukset ovat 60 000 euroa (+ mahdollinen jatko-osa 10 000 euroa). Rahoituksesta vastaavat Ihmisoikeuskeskus (20 000 euroa), oikeusministeriö (20 000 euroa) ja Opetushallitus (20 000 euroa / ehdotus). Mahdollisen jatko-osan rahoituksesta vastaa ulkoministeriö (10 000 euroa / ehdotus).

Opetushenkilöstön täydennyskoulutusta koskevien toimenpiteiden rahoituksesta vastaa Opetushallitus.

* 1. **Nuorten yhdenvertaiseen osallisuuteen liittyvän toiminnan vahvistaminen**

## Tavoitteet

Tavoitteena on vahvistaa nuorten yhdenvertaiseen osallisuuteen liittyvää toimintaa huomioimalla nuorten osallistuminen ja vaikuttaminen osana nuorisoalan osaamiskeskusten tavoiteohjausta. Koordinaatiohankkeen tavoitteena on tarjota opetus- ja kulttuuriministeriölle asiantuntijatukea tavoiteohjauksen toteutukseen.

## Toimenpiteet

Opetus- ja kulttuuriministeriö hyväksyi 11.12.2017 valtionapukelpoiset nuorisoalan osaamiskeskukset vuosille 2018-2019. Nuorten osallistuminen ja vaikuttaminen on huomioitu osana osaamiskeskusten tavoiteohjausta. Nuorten osallisuus -painopisteen osaamiskeskustoiminnasta vastaavat Nuorten Akatemia ry:n yhteenliittymä ja Suomen Nuorisoyhteistyö – Allianssi ry. Verkossa tapahtuva nuorisotyö, nuorten tieto- ja neuvontapalvelut -painopisteen osaamiskeskustoiminnasta vastaavat Föreningen Luckan rf:n yhteenliittymä, Oulun kaupunki (Koordinaatti) sekä Helsingin kaupunki (Verke).

**Aikataulu**

Tavoiteohjausasiakirjat on laadittu vuosiksi 2018-2019.

**Vastuutahot**

OKM vastaa nuorten osaamiskeskusten toiminnan ohjauksesta; OM osallistuu toiminnan sisällölliseen ohjaukseen.

## Kustannukset ja rahoitus

Em. kahden painopisteen osaamiskeskustoiminnan arvioidut kustannukset vuodelle 2018 ovat yhteensä vajaat 2,5 miljoonaa euroa. Rahoituksesta vastaa opetus- ja kulttuuriministeriö. Toiminnan ohjaustyölle ei ole erillistä rahoitusta, vaan se toteutetaan virkatyönä.

* 1. **Nuorten osallisuuden edistämiseen liittyvät kokeilut ja mallinnukset**

## Tavoitteet

Tavoitteena on

1. ottaa käyttöön toiminnallisia malleja, kuten koululaisvaalit, järjestövierailut ja erilaiset teemapäivät, joita voidaan hyödyntää kouluissa ja oppilaitoksissa;
2. kartoittaa ja tehdä kokeilu siitä, miten koulujen ja järjestöjen yhteistyötä kansalaistoiminnan ja vapaaehtoistoiminnan opettamiseen ja kannustamiseen voitaisiin vahvistaa;
3. kannustaa yhteistyöhön opetustoimen ja kansalaisjärjestöjen, mukaan lukien poliittisten nuorisojärjestöjen, välillä;
4. kartoittaa, miten Nuortenideat.fi-palvelu voidaan ottaa käyttöön opetuksessa ja oppilaskuntatoiminnassa sekä kokeilla sähköisten demokratiapalveluiden käyttöönottoa opetuksessa ja oppilaskuntatoiminnassa; kartoituksen ja kokeilujen pohjalta tavoitteena on luoda malli kouluille.

## Toimenpiteet

1. Opetus- ja kulttuuriministeriön laatimissa nuorisoalan osaamiskeskusten tavoiteohjausasiakirjoissa (1.2.2018)
   1. [Suomen Nuorisoyhteistyö – Allianssi ry:n osaamiskeskuksen](http://minedu.fi/documents/1410845/6707303/Suomen+Nuorisoyhteisty%C3%B6+-+Allianssi+ry+-+osaamiskeskuksen+tavoitteet+ja+toiminta/1d74089d-5536-4688-b59a-49a4353f12cb) yhdeksi tavoitteeksi on asetettu osallisuus- ja demokratiakasvatuksen menetelmien käytön edistäminen. Tavoiteohjausasiakirjan mukaisesti Allianssi ry mm.
      * järjestää nuorisovaalit ja luo uusia vaikuttamisen tapoja (mm. politiikkaviikko kouluihin),
      * aktivoi nuoria vaikuttamaan seurakunta- ja maakuntavaaleissa (mm. OM/Allianssi vaalikirje nuorille ja Allianssin maakuntavaalikiertue),
      * tuottaa tietoa maakuntavaaleista ja -uudistuksesta nuorten näkökulmasta (mm. opas nuorille),
      * lisää vaikuttamis- ja osallisuusmallien käyttöä oppilaitoksissa ja nuorten parissa tehtävässä työssä, sekä
      * levittää nuorisoalalla työkaluja (mm. demokratia.fi-palveluita) nuorten osallisuuden vahvistamiseksi, kartoittaa ryhmät, jotka tarvitsevat erityistä tukea ja kehittää näille ryhmille demokratiakasvatuksen menetelmiä.
   2. [Oulun kaupungin osaamiskeskuksen (Koordinaatti)](http://minedu.fi/documents/1410845/6707303/Oulun+kaupungin+osaamiskeskuksen+-+Koordinaatti+-+tavoitteet+ja+toiminta+vuosien+2018-2019+aikana.pdf/c8d3fa49-7523-453a-866e-ae620d818780) tehtäväksi on asetettu nuorten tieto‐ ja neuvontatyöhön liittyvät koulutus- ja tukipalvelut sekä mm. Nuortenideat.fi-verkkopalvelua koskeva viestintä.
      * Tavoiteohjausasiakirjan mukaisesti Koordinaatti mm.
        + vastaa Nuortenideat.fi-verkkopalvelun koordinoinnista ja sisällöntuotannosta,
        + toteuttaa Nuortenideat.fi-verkkopalvelun käyttöä koskevan valtakunnallisen arvioinnin (kartoitus),
        + tekee yhteistyötä Luckanin kanssa ruotsinkielisessä viestinnässä (julkaisut, mallien jalkauttaminen, uutiskirje).
      * Koordinaatti voi tukea viestinnällisesti DINO-koordinaatiohankkeessa kehitettävien mallien ja menetelmien levittämisessä Nuortenideat.fi-palvelun käyttäjäverkostolle.
2. [Föreningen Luckan rf:n yhteenliittymän osaamiskeskuksen](http://minedu.fi/documents/1410845/6707303/M%C3%A5l+och+verksamhet+f%C3%B6r+%C3%A5ren+2018-2019+f%C3%B6r+kompetenscentret+som+drivs+av+F%C3%B6reningen+Luckan+rf+sammanslutning/e9bef94a-6f75-4d69-9e2f-ba167e6e8af6/M%C3%A5l+och+verksamhet+f%C3%B6r+%C3%A5ren+2018-2019+f%C3%B6r+kompetenscentret+som+drivs+av+F%C3%B6reningen+Luckan+rf+sammanslutning.pdf) tehtäväksi on asetettu mm. ruotsinkielisten nuorisoalan tieto-, neuvonta- ja ohjauspalveluiden tuottaminen, kehittäminen ja ylläpito sekä verkostotyö ja viestintä. Tavoiteohjausasiakirjan mukaisesti Luckan mm.
   * + tuottaa digitaalisia tieto- ja neuvontapalveluita (chat, mobiilisovellus) ruotsin kielellä yhteistyössä Koordinaatin ja Kohtaamon kanssa,
     + kehittää ja vahvistaa ruotsinkielisen nuorisotyön verkostoitumista ja viestintää (mm. uutiskirje, koulutukset).
3. Allianssi ry:n, Koordinaatin ja Föreningen Luckan rf:n yhteenliittymän osaamiskeskusten toimenpiteiden tukemiseksi DINO-koordinaatiohankkeessa
   * osallistutaan Opetushallituksen järjestämän osallisuus- ja oppilaskuntafoorumin (10.-12.9.2018) suunnitteluun ja toteutukseen. Foorumiin kutsutaan mm. järjestöjen ja muiden organisaatioiden edustajien lisäksi Loisto-, Majakka-, ja LUKE-verkostojen (varhaiskasvatuksen-, perusopetuksen- ja lukiokoulutuksen kehittämisverkostot) koordinaattoreita eri puolilta Suomea. Foorumin tarkoituksena on suunnitella yhdessä seuraavia askeleita osallisuuden ja osallisuutta edistävän toimintakulttuurin vahvistamiseksi sekä koota tukiaineistoa opettajille laitettavaksi [www.edu.fi](http://www.edu.fi):hin. Mahdollisesti tuotetaan myös julkaisu.
   * kootaan koulujen hyviä käytäntöjä Nuortenideat.fi-palvelun sekä muiden demokratiapalveluiden ja verkkosovellusten hyödyntämisestä opetuksessa ja oppilaskuntatyöskentelyssä (Nuortenideat.fi-palvelun hyvien käytäntöjen koonti pyritään toteuttamaan osana palvelun kokonaisarviointia);
   * Nuortenideat.fi-palvelun arvioinnin, hyvien käytäntöjen koonnin ja aikaisempien selvitysten pohjalta kehitetään kouluille toimintamalleja demokratiapalveluiden hyödyntämiseksi opetuksessa ja oppilaskuntatoiminnassa; mallien luomisessa hyödynnetään esim. Opinkirjon tuottamia materiaaleja ja kartoituksia sekä muita aikaisempia selvityksiä ja materiaaleja;
   * kehitetyistä malleista sekä aiemmin tuotetuista materiaaleista (mm. *Sinä olet demokratiakasvattaja!* -opas ja muut demokratia- ja ihmisoikeuskasvatuksen materiaalit) viestitään tehostetusti kouluille/opettajille (ks. myös hankeosio 2.1).

## Aikataulu

Hankeosio toteutetaan vuosina 2018-2019.

## Vastuutahot

Osaamiskeskusten tehtäviin kuuluvien toimenpiteiden toteutuksesta vastaavat Allianssi ry, Koordinaatti ja Föreningen Luckan rf. opetus- ja kulttuuriministeriön ohjauksessa. Muiden toimenpiteiden suunnittelusta ja toteutuksesta vastaa oikeusministeriö yhteistyössä mm. Opetushallituksen ja nuorisoalan osaamiskeskusten kanssa. Hyvien käytäntöjen koonti ja mallinnus voidaan tarvittaessa toteuttaa ostopalveluna.

## Kustannukset ja rahoitus

Hankeosion arvioidut kustannukset tarkentuvat koordinaatiohankkeen käynnistyttyä. Osaamiskeskusten toteuttamien toimenpiteiden rahoituksesta vastaa opetus- ja kulttuuriministeriö. Muiden toimenpiteiden rahoituksesta vastaa oikeusministeriö ja Opetushallitus.

* 1. **Viranomaisten tietoisuuden lisääminen**

## Tavoitteet

Tavoitteena on lisätä viranomaisten tietoisuutta nuorten yhdenvertaisista osallistumis- ja vaikuttamismahdollisuuksista sekä niiden toimeenpanosta.

## Toimenpiteet

1. Opetus- ja kulttuuriministeriön laatimassa [tavoiteohjausasiakirjassa](http://minedu.fi/documents/1410845/6707303/Nuorten+Akatemia+ry+-+yhteenliittym%C3%A4n+osaamiskeskuksen+tavoitteet+ja+toiminta/65fde537-acfd-46dd-a39d-80c0e9956222) (1.2.2018) asetettujen tavoitteiden mukaisesti Nuorten Akatemia ry:n yhteenliittymän osaamiskeskus
   * kehittää viranomaisille prosessikoulutuksen, jonka tavoitteena on lisätä viranomaisten ymmärrystä nuorten osallisuudesta ja edesauttaa viranomaisia hyödyntämään osallistamisen hyviä käytäntöjä;
   * tuottaa julkisen hallinnon toimintaan hyvin soveltuvat nuorten osallisuuden edistämisen laatukriteerit; sekä
   * luo nuorisovaikutusten arvioinnin työkalun yhdessä nuorten ja virkamiesten kanssa.
2. Nuorten Akatemia ry:n yhteenliittymän toimenpiteiden tukemiseksi DINO-koordinaatiohankkeessa
   * viestitään kunnille, erityisesti kuntien opetus- ja nuorisotoimille, sekä maakunnille uuden nuorisolain ja kuntalain sekä tulevan maakuntalain osallistumisoikeuksista ja nuorten osallistumista tukevista malleista ja keinoista (alueuudistusta koskevan viestintäkampanjan yhteydessä);
   * osallistutaan prosessikoulutuksen ja nuorten osallisuuden laatukriteerien suunnitteluun;
   * käsitellään nuorten osallisuuteen liittyviä kysymyksiä ja teemoja eri viranomaisverkostoissa (esim. Kuntaliiton demokratiaverkosto, VM/Avoin hallinto -ohjelma, VN demokratiaverkosto).

## Aikataulu

Hankeosio toteutetaan vuosina 2018-2019.

## Vastuutahot

Osaamiskeskuksen tehtäviin kuuluvien toimenpiteiden toteutuksesta vastaa Nuorten Akatemia ry:n yhteenliittymä opetus- ja kulttuuriministeriön ohjauksessa. Muiden toimenpiteiden suunnittelusta ja toteutuksesta vastaa oikeusministeriö yhteistyössä valtiovarainministeriön, Kuntaliiton ja Allianssi ry:n kanssa.

## Kustannukset ja rahoitus

Hankeosion arvioidut kustannukset tarkentuvat koordinaatiohankkeen käynnistyttyä. Nuorten Akatemia ry:n yhteenliittymän toteuttamien toimenpiteiden rahoituksesta vastaa opetus- ja kulttuuriministeriö nuorisoalan osaamiskeskuksen rahoituksen puitteissa. Muut toimenpiteet toteutetaan virkatyönä.

* 1. **Tutkimukset ja selvitykset**

## Tavoitteet

Tavoitteena on hankkia ajankohtaista tietoa siitä, millaiset vaikuttamiskeinot ovat nuorten itsensä mielestä kiinnostavimpia ja tuloksellisimpia. Koordinaatiohankkeen tavoitteena on osaltaan levittää tietoa tutkimusten ja selvitysten tuloksista.

## Toimenpiteet

Vuoden 2018 Nuorisobarometriin (teemat: valta ja vaikuttaminen) sekä vuoden 2019 Lasten ja nuorten vapaa-aikatutkimukseen (teemat: vapaa-aika ja nuorisotyö) sisällytetään nuorten osallisuuteen ja vaikuttamiseen liittyviä kysymyksiä. Tutkimusten tuloksia esitellään tämän hankkeen koordinaatioryhmässä ja tuloksista jaetaan tietoa eri viranomaisverkostoissa (esim. Kuntaliiton demokratiaverkosto, VM/Avoin hallinto -ohjelma, VN demokratiaverkosto).

## Aikataulu

Nuorisobarometri sekä lasten ja nuorten vapaa-aikatutkimus julkaistaan 2019.

## Vastuutahot

Tutkimusten julkaisusta vastaa Valtion nuorisoneuvosto (Nuorisobarometri yhteistyössä Nuorisotutkimusverkoston kanssa). Oikeusministeriö ja opetus- ja kulttuuriministeriö vastaavat siitä, että tutkimusten tuloksista jaetaan tietoa demokratian edistämiseen liittyvissä viranomaisverkostoissa.

**Kustannukset ja rahoitus**

Tutkimusten rahoituksesta vastaa opetus- ja kulttuuriministeriö. Tiedon jakaminen viranomaisverkostoissa toteutetaan virkatyönä.

* 1. **Nuorten kuuleminen**

## Tavoitteet

Tavoitteena on parantaa viranomaisten osaamista nuorten kuulemisessa (ml. säädöstausta, kuulemisen menetelmät, digitaalisuus ja sähköisten demokratiapalvelujen käyttö sekä kehittäminen).

## Toimenpiteet

1. tuotetaan nuorten kuulemiseen liittyvää aineistoa (mm. valtioneuvoston säädösvalmistelun kuulemisopas, Avoimen hallinnon nuorten kuulemiskortit);
2. lisätään viranomaisten ja nuoria edustavien järjestöjen välistä yhteistyötä (käytännön toteutus avoinna) ja koulutetaan virkamiehiä (HAUS-koulutukset + ks. toimenpiteet kohdassa 4);
3. kannustetaan eri toimijoiden yhteistyökäytäntöjen lisäämiseen, esimerkiksi nuorten kuulemiseen kaupunkisuunnittelussa turvallisuuden näkökulmasta (käytännön toteutus avoinna);
4. tuotetaan ajantasaista tutkimustietoa nuorten kuulemiseen liittyen (suunnitteilla olevat OKM/TEAS- ja OM/STN-hanke All Youth; nuorisojärjestöjen kuuleminen HE-valmistelussa).

## Aikataulu

Hankeosio toteutetaan vuosina 2018-2019.

## Vastuutahot

Nuorten kuulemiseen liittyvän aineiston tuottamisesta vastaa oikeusministeriö. Muiden toimenpiteiden toteutus suunnitellaan yhteistyössä eri toimijoiden kanssa (mm. HAUS, ympäristöministeriö, TEAS- ja STN-hankkeiden toteuttajat). Selvitetään yhteistyön mahdollisuuksia mm. Helsingin yliopiston kaupunkisuunnittelun asiantuntijoiden kanssa (esim. Kaupunkitutkimusinstituutti KATI).

**Kustannukset ja rahoitus**

Hankeosion arvioidut kustannukset ja rahoitus tarkentuvat koordinaatiohankkeen käynnistyttyä.

* 1. **Demokratiapalkinto 2018**

## Tavoitteet

Oikeusministeriön jakaman Demokratiapalkinnon avulla kiitetään kansalaisyhteiskunnan toimijoita, pyritään lisäämään tietoa kansalaisyhteiskunnasta sekä löytämään hyviä käytäntöjä aktiivisen kansalaisuuden tukemiseksi. Vuoden 2018 Demokratiapalkinnon teemana on demokratia- ja ihmisoikeuskasvatus. Palkinnon avulla voidaan nostaa esiin ja jakaa kansalaisyhteiskunnan / järjestöjen hyviä käytäntöjä demokratia- ja ihmisoikeuskasvatuksen edistämiseksi.

## Toimenpiteet

1. Kutsutaan koolle asiantuntijaryhmä valmistelemaan Demokratiapalkinnon kriteerit;
2. nimetään raati valitsemaan palkinnonsaaja(t);
3. lanseerataan palkinto ja viestitään siitä kansalaisyhteiskunnan toimijoille (selvitetään mediayhteistyö mm. Aamu-TV:n kanssa);
4. asiantuntijaryhmä suorittaa ehdotusten esikarsinnan, raati (ja yleisö?) valitsee palkittavat
5. järjestetään palkintojenjakotilaisuus (esim. Demokratiapäivän yhteydessä).

## Aikataulu

Hankeosio toteutetaan aikavälillä 04-10/2018. Asiantuntijaryhmän työskentely käynnistyy 04-05/2018 – kriteerit julkaistaan ja palkinto lanseerataan viimeistään 06/2018 (mainostetaan mm. OPH:n osallisuus- ja oppilaskuntafoorumissa ym. tilaisuuksissa) – ehdotukset palkinnonsaajiksi pyydetään esim. 7.9.2018 mennessä – projektiryhmän priorisoimat ehdotukset palkinnonsaajiksi toimitetaan palkintoraadille 15.9. mennessä – raati ilmoittaa valintansa palkinnonsaajiksi oikeusministeriölle 30.9. mennessä – palkinnonsaajat julkistetaan Demokratiapäivän yhteydessä 9.10.2018.

## Vastuutahot

Hankeosion toteutuksesta vastaa oikeusministeriö. Projektiryhmän työskentelyyn kutsutaan [alustava suunnitelma] opetus- ja kulttuuriministeriö, Valtion nuorisoneuvosto, Opetushallitus, Historian ja yhteiskuntaopin opettajien liitto HYOL ry ja Ihmisoikeuskeskus.

## Kustannukset ja rahoitus

Hankeosion arvoidut kustannukset ovat 10 000 euroa (palkinto) + 10 000 euroa (projektiryhmän ja palkintoraadin työskentely, viestintä, palkintojenjakotilaisuus, matkakulut). Rahoituksesta vastaa oikeusministeriö [lisäksi selvitetään mahdollinen muu rahoitus].

1. **Hankkeen organisointi**
   1. **Hankkeen asettaminen ja koordinointi**

Oikeusministeriö asettaa koordinaatiohankkeen erillisellä päätöksellä aikavälille xx.4.2018-31.12.2019. Oikeusministeriön demokratia-, kieli- ja perusoikeusasioiden yksikkö vastaa hankkeen koordinoinnista ja toteutuksesta yhteistyössä hankekumppaneiden kanssa.

* 1. **Hankekumppanit**

Hankekumppaneina ovat opetus- ja kulttuuriministeriö, Opetushallitus, Ihmisoikeuskeskus, Valtion nuorisoneuvosto ja Historian ja yhteiskuntaopin opettajien liitto HYOL ry. Lisäksi eri hankeosioita toteutetaan laajassa yhteistyössä eri toimijoiden kanssa.

* 1. **Koordinaatioryhmä**

**Asettaminen ja tehtävät**

Oikeusministeriö asettaa hankkeelle koordinaatioryhmän, jonka tehtävänä on tukea DINO-koordinaatiohankkeen toteutusta, varmistaa tiedonkulkua eri hankeosioiden ja toimijoiden välillä sekä seurata valtioneuvoston linjaamien ja hankesuunnitelmassa tarkennettujen toimenpiteiden toteutusta.

**Kokoonpano**

Koordinaatioryhmään kutsutaan oikeusministeriön lisäksi hankekumppanit.

Puheenjohtaja:

johtaja Johanna Suurpää, oikeusministeriö

Jäsenet (varajäsenet suluissa):

NN, Oikeusministeriö, Demokratia-, kieli- ja perusoikeusasioiden yksikkö

NN, Opetus- ja kulttuuriministeriö, Nuoriso- ja liikuntapolitiikan osasto

NN, Opetus- ja kulttuuriministeriö, Yleissivistävän koulutuksen ja varhaiskasvatuksen osasto

NN, Opetushallitus

NN, Ihmisoikeuskeskus

NN, Valtion nuorisoneuvosto

NN, Historian ja yhteiskuntaopin opettajien liitto HYOL ry

**Koordinaatioryhmän työskentely**

Koordinaatioryhmä kokoontuu noin joka kolmas kuukausi. Kokouksiin kutsutaan mukaan nuorisoalan osaamiskeskusten ja muiden eri hankeosioissa mukana olevien toimijoiden edustajia.

* 1. **Hankeosiokohtaiset projektiryhmät ja/tai ohjausryhmät**

Eri hankeosioiden käytännön suunnittelua, toteutusta varten voidaan asettaa harkinnan mukaan projekti- ja/tai ohjausryhmiä, jotka työskentelevät itsenäisesti ja raportoivat koordinaatioryhmän kokouksissa ohjaamiensa hankeosioiden etenemisestä.

1. **Kustannukset ja rahoitus**

Eri hankeosioiden kustannusarvio ja rahoittajat on kuvattu kohdassa 2. hankeosiokohtaisesti.

Koordinaatioryhmän työskentelystä aiheutuvat kustannukset ovat arviolta 1500-2000 euroa. Rahoituksesta vastaa oikeusministeriö.

1. **Hankkeen dokumentointi**

Hanke tuottaa seuraavat arkistoitavat asiakirjat:

* Hankkeen asettamispäätös liitteineen
* Sopimusasiakirjat
* Koordinaatioryhmän asettamispäätös ja kokousasiakirjat
* Loppuraportti

Hankkeen asiakirjat viedään oikeusministeriön asianhallintajärjestelmään (diaarinro OM 5/021/2018) ja julkaistaan Hankeikkunassa.

Koordinaatioryhmä tarkentaa tarvittaessa projektisuunnitelmaa vaiheittain hankkeen edetessä.